Diskussion:Henrik Leonhard Danchell

message: Elberling & Elberling skriver i deres biografi om Danchell, at han var medlem af Den Grundlovgivende Rigsforsamling fra valget 5. oktober til 14. november 1848 hvor Flor blev valgt ved omvalget. Jeg ved ikke hvordan reglerne om valgets godkendelse var, men jeg antager at to rigsdagsbiblioteker kender sådanne detaljer bedre – og især har mere fokus på korrekt gengivelse af dem – end biografer som ikke har specielt fokus på rigsdagsforhold. Kartebolle (Dipsacus fullonum) (diskussion) 11. jun. 2022, 22:25 (CEST)
replies: text: Den køber jeg. Tak! :-)

text: Et lidt relateret spørgsmål: Hvis du har adgang til opslagsværker om emnet, kan du måske finde omtale af det kongevalgte medlem Børge Petersen. I artiklen Den Grundlovgivende Rigsforsamling er han anført som hattemager, men hos Det Kongelige Bibliotek er han benævnt justitsråd. Det er to meget forskellige professioner, så jeg overvejer, om der er sket en forveksling?

text: Et andet relateret spørgsmål: Jeg har på Wikidata anført start- og sluttidspunkt for embedet for alle rigsforsamlingens medlemmer. Som starttidspunkt har jeg valgt 23. oktober 1848, hvor rigsforsamlingen første gang trådte sammen. Mit rationale var at følge samme logik som fx en kommunalbestyrelse eller en amerikansk præsident, der først tiltræder et stykke tid efter valget. Men det er nok mest et definitionsspørgsmål, men vil det i dine øjne være mere i tråd med traditionen i litteraturen at anføre datoen for valget (eller valgets optælling)? Kender vi datoen for udnævnelse af de kongevalgte medlemmer? --C960657 (diskussion) 12. jun. 2022, 11:28 (CEST)

text: Måske du også kan opklare, om Christian Christopher Zahrtmann var medlem af rigsforsamlingen. Det fremgår af artiklen om ham selv men ikke af artiklen om Den Grundlovgivende Rigsforsamling. --C960657 (diskussion) 12. jun. 2022, 11:49 (CEST)
replies: text: :  Børge Petersen var både hattemager og justitsråd. Hattemager var hans borgerlige erhverv, og justitsråd er en ærestitel/hædersbevisning som han blev tildelt af kongen i 1867 - ligesom han også blev udnævnt til ridder af Dannebrog i 1857 og Dannebrogsmand i 1871. Jeg er ved at skrive små artikler om samtlige medlemmer Den Grundlovgivende Rigsforsamling som ikke allerede har en artikel, og kommer snart til de kongevalgte.

text: : Så vidt jeg ved var Zahrtmann ikke medlem af Rigsforsamlingen, men deltog i dens møder uden stemmeret i egenskab af at være marineminister. Han er ikke nævnt i "Rigsdagens medlemmer gennem hundrede aar 1848-1948".

text: : I "Rigsdagens medlemmer gennem hundrede aar 1848-1948" af Elberling og Elberling er medlemsperioden for de folkevalgte medlemmer anført som fra 5. oktober 1848 til 5. juni 1849 og for de kongevalgte som fra 21. oktober 1848 til 5. juni 1849 med undtagelse af hvis der var udtrædelser og omvalg. Det vil sige at de regnes som medlemmer af forsamlingen fra valgtidspunktet. Det er så vidt jeg ved normal praksis og bruges også for folketingsmedlemmer. --Kartebolle (Dipsacus fullonum) (diskussion) 12. jun. 2022, 12:14 (CEST)
replies: text: :: PS. Jeg ser at kategoribeskrivelsen i :Kategori:Medlemmer af Den Grundlovgivende Rigsforsamling siger "De 152 medlemmer af Den Grundlovgivende Rigsforsamling (+ Martsministeriets ministre og ministrene i Novemberministeriet i sin første form)." Så ud fra den beskrivelse er det korrekt at medtage Zahrtmann. Jeg ville ikke have lavet kategorien på den måde, og man kan diskutere om det skal ændres. --Kartebolle (Dipsacus fullonum) (diskussion) 12. jun. 2022, 12:24 (CEST)
replies: text: :::Tak for svar. Jeg sørger for at rette startdatoen til 5. hhv. 21. oktober. Og fint arbejde med at oprette artikler om alle rigsforsamlingens medlemmer. --C960657 (diskussion) 12. jun. 2022, 12:31 (CEST)
replies: text: ::::  Nu der er en artikel om Børge Petersen inkl. billedet på Det Kongelige Bibliotek som du henviste til. --Kartebolle (Dipsacus fullonum) (diskussion) 12. jun. 2022, 13:08 (CEST)
thread_title:  Medlem af Rigsforsamlingen